Diari Oficial de la Generalitat Valenciana


Sumari del DOGV 4988, del 19-04-2005 (2005/3509)

Informació pública del programa d'actuació aïllada per al solar situat al carrer del Museu, número 9, de València.
------------------------------------------------------------------------------------------------------------------

### Dades del document

Número de DOGV
:   4988

Data del DOGV
:   19-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/3509


Organisme emissor
:   Templates & Bullets, SL

Tipus de document
:   Anunci

Informació pública del programa d'actuació aïllada per al solar situat al carrer del Museu, número 9, de València. [2005/F3509]
  
Mitjançant el present s'anuncia l'obertura d'un període d'informació pública de 20 dies comptadors a partir de l'endemà de l'última publicació en un dels periòdics de major difusió a la ciutat de València, del programa d'actuació aïllada per al solar situat al carrer del Museu, número 9, de la ciutat de València, amb referència cadastral número 5434503, qualificada pel Pla General d'Ordenació Urbana de València com a sòl urbà C.S.Z.7, subzona C.H.P. Ciutat Vella-Barri del Carme, d'acord amb el procediment de l'article 48 de la Llei Reguladora de l'Activitat Urbanística de la Generalitat Valenciana, que comprén la documentació següent:
  
a) Memòria del programa d'actuació aïllada.
  
b) Alternativa tècnica.
  
c) Proposta de conveni entre administració i urbanitzador.
  
d) Proposta econòmica financera.
  
e) Ordenances.
  
f) Sol·licitud d'expropiació al solar situat al carrer del Museu, número 9, per a poder executar la cessió de part del solar per a vials, la proposta d'expropiació és la prevista en l'article 69.3 de la Llei 6/1994, de 15 de novembre, Reguladora de l'Activitat Urbanística, i proposta tècnica per al solar.
  
S'advertix que durant el termini de 20 dies comptats des de la publicació de l'últim anunci en el Diari Oficial de la Generalitat Valenciana qualsevol persona podrà comparéixer a la notaria d'Alberto Domingo Puchol, situada al carrer d'Isabel la Catòlica, número 8, de València, els dies hàbils de 10.00 a 14.00 hores, i obtindre una còpia de l'acta de protocol·lització de l'alternativa i la documentació que la integra, o sol·licitar que se li exhibisca esta.
  
Així mateix es fa constar la possibilitat de consultar a l'Ajuntament de València les actuacions derivades de la documentació depositada en este i de presentar, per a la incorporació a aquelles, tant al·legacions com alternatives tècniques que pretenguen competir amb la que s'exposa al públic, així com proposicions juridicoeconòmiques per a executar qualsevol de les alternatives.
  
Les proposicions juridicoeconòmiques es presentaran al Registre General de l'ajuntament, en plica tancada, dins dels cinc dies hàbils següents comptats des del venciment del termini d'informació pública, amb la documentació establida en l'apartat d) de l'article 32 de la Llei Reguladora de l'Activitat Urbanística.
  
Els anteriors terminis quedaran prorrogats, per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial, i prestara caució d'això en la quantia legalment prevista.
  
L'acte d'obertura de pliques tindrà lloc una vegada s'haja acreditat davant de l'ajuntament el que s'establix en l'article 48.1.c) de la Llei Reguladora de l'Activitat Urbanística. Del desenvolupament i resultat s'alçarà acta sota fe pública i davant de dos testimonis. Totes les actuacions podran ser objecte de consulta i al·legació pels interessats durant 10 dies següents al d'obertura de pliques.
  
Expressament es fa constar que el present anunci es dirigix, als efectes del compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars de drets afectats per la present actuació que, per un o altre motiu, no puguen ser individualment notificats, per ser desconeguts, ignorar-se el domicili de notificació, o bé que intentada la notificació no haja pogut practicar-se.
  
Per tant, figuren com a titulars desconeguts els propietaris de les finques cadastrals següents:
  
1. Finca cadastral número 5434503.